# Indkaldelse til ordinær generalforsamling i Vandby Vandværk

Vandby Vandværk har besluttet at afholde den årlige generalforsamling online i stedet for den traditionelle generalforsamling.

Den online generalforsamling vil finde sted **tirsdag den 23. marts 2021 kl. 19.30** ved brug af systemet Teams, som er et gratis Microsoft program.

Tilmelding skal ske via e-mail til [info@vandbyvv.dk](mailto:info@vandbyvv.dk) med emne: ”Tilmelding til generalforsamling” og med angivelse af fulde navn på den tinglyste ejer af ejendommen samt forsyningsadresse. Herefter vil vandværket sende et link til din deltagelse i en e-mail.

For at kunne validere din berettigelse til at deltage i generalforsamlingen, skal vi have modtaget din mail om tilmelding **senest den 18. marts 2021.**

Al kommunikation om generalforsamlingen vil herefter ske på mail.

Dagsorden i henhold til vedtægterne

* Valg af dirigent
* Bestyrelsens beretning
* Det reviderede regnskab forelægges til godkendelse
* Budget for det/de kommende år forelægges til godkendelse
* Behandling af indkomne forslag
* Valg af medlemmer og suppleanter til bestyrelsen
* Valg af revisor
* Eventuelt

Forslag skal for at kunne behandles på generalforsamlingen indsendes til bestyrelsen senest den 9. marts 2021 på mail til [info@vandbyvv.dk](mailto:info@vandbyvv.dk).

Bestyrelsens beretning, det reviderede regnskab samt forslag til budget ligger tilgængeligt på vandværkets hjemmeside [www.vandbyvv.dk](http://www.vandbyvv.dk). Eventuelle forslag vil ligeledes fremgå af vandværkets hjemmeside.

Hvis du ønsker at stille op til bestyrelsen, er du meget velkommen til på forhånd at melde dit kandidatur til bestyrelsen på e-mail: [info@vandbyvv.dk](mailto:info@vandbyvv.dk).

Spørgsmål kan rettes til formand Klaus Klausen på mail: [formand@vandbyvv.dk](mailto:formand@vandbyvv.dk) eller telefon 12 34 56 78.